Aintzira arrosa

Aintzira arrosa arrosa edo gorri koloreko ura duen aintzira da. Ur gaziko aintzira izan ohi da, gazitasun horretan bizi daitezkeen algak eta bateriak dituena. Hauek karotenoideak ekoizten dituzte eta kolore arrosa edo gorria ematen diote urari. 

Aintzira arrosa gehienetan kolorea aldatu egiten da urte sasoiaren arabera. Sasoi euritsuan kolore arrosa galdu egiten da, sasoi lehorrean aldiz gazitasuna handitu egiten da eta ondorioz kolore arrosa itzultzen da.

Kolorearen jatorria

Algak 
Existitzen den alga halofiloena (gazitasunarekiko tolerantea) Dunaliella salina da, %35 NaCl duen uretan ere bizi daiteke (itsasoko urak %3 du). Alga zelulabakar honek gazitasun handiko uretan eta eguzkiztapen eta tenperatura altuak daudenean β-karotenoa (gorria) pilatzen du argiaren intentsitatetik klorofila berdea babesteko, hura inguratuz.

Bakterioak eta arkeobakterioak 
Beste zenbait kasutan bakterioak eta arkeobakterioak dira β-karotenoa haien zelula mintzetan pilatzen dutenak. Esate baterako Salinibacter ruber bakterioa eta Halobacterium salinarum arkeobakterioa.

Krustazeoak 
Artemia salina krustazeoak gazitasun handiko aintziratan bizi dira eta alga halofiloetaz elikatzen dira, tartean baita Dunaliella salina algaz ere. Honek kolore arrosa ematen die. Krustazeo hauek asko ugaltzen direnean aintzirek kolore arrosa hartzen dute. 

Aipatzekoa da flamenkoa Artemia-taz elikatzen dela eta horren ondorioz lumak gorritu egiten zaizkio.

Aintzira arrosa ezagunak 

 Afrikan:
 Natron ()
 Retba ()
 Amerikan:
 Laguna Colorada () 
 Las Coloradas () 
 Asian:
 Aralsor ()
 Burlinskoie ()
 Maharloo ()
 Europan:
 Aigüesmortesko gatzagak ()
 Lemuria ()
 Torreviejako gatzagak ()
 Ozeanian:
 Hillier ()
 Pink Lake ()

Erreferentziak

Kanpo estekak 

Aintzirak